Diari Oficial de la Generalitat Valenciana


Sumari del DOGV 6716, del 17-02-2012 (2012/1421)

Convocatòria d'una plaça grup A.2, cap del Departament de Nòmines, grup C2, concurs oposició per torn de promoció interna.
--------------------------------------------------------------------------------------------------------------------------

### Dades del document

Número de DOGV
:   6716

Data del DOGV
:   17-02-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/1421


Data del document
:   27-01-2012

Organisme emissor
:   Ajuntament de Benidorm

Tipus de document
:   Anunci

Descriptors 

:   * Benidorm
    * concurs administratiu

Convocatòria d'una plaça grup A.2, cap del Departament de Nòmines, grup C2, concurs oposició per torn de promoció interna. [2012/1421]  
L'Alcaldia Presidència, per la Resolució de 26 de gener de 2012, vistes les sentències 19/2011, 26/2011, 146/2011, 285/2011, 518/2011 i 676/2011 del Jutjat Contenciós Administratiu d'Alacant número 4, 4, 4, 4, 1 i 2 respectivament, per les quals s'acorda la nul·litat dels actes posteriors i s'ordena retrotraure els processos selectius objecte d'aquestes al moment immediatament anterior a la publicació de les convocatòries al tauler d'anuncis de l'Ajuntament de Benidorm, havent de practicar-se la mateixa forma prevista en l'article 6 del Reial Decret 896/1991, i considerant que es donen les mateixes circumstàncies en les bases que regeixen el procés selectiu per a la cobertura d'una plaça de cap de Departament de Nòmines, va acordar:  
L'aprovació del procés selectiu per a la convocatòria d'una plaça de cap de Departament de Nòmines de conformitat amb les bases següents:  
  
Bases que han de regir en el procés selectiu per a cobrir un lloc de cap del Departament de Nòmines pel sistema de promoció interna.  
  
  
Primera. Objecte de la convocatòria  
És objecte d'aquesta convocatòria la provisió, pel procediment de concurs oposició, d'un lloc de cap del Departament de Nòmines, pel torn de promoció interna, vacant en la relació de llocs de treball per al personal funcionari d'aquest ajuntament. La plaça està inclosa en l'escala d'administració especial, subescala tècnica, classe mitjana, dotada amb els emoluments corresponents al grup de classificació A2, de l'article 76 de la Llei 7/2007, de l'Estatut Bàsic de l'Empleat Públic, i tots altres que corresponguen de conformitat amb la legislació vigent i la relació de llocs d'aquest ajuntament.  
  
  
Segona. Requisits dels candidats   
Per a poder participar en aquest procés selectiu els aspirants hauran de complir els requisits següents:  
a) Estar en possessió del títol de graduat social, o estar en possessió del títol de diplomat en relacions laborals.  
b) Estar ocupant una plaça de grup C1, com a funcionari de carrera a l'Ajuntament de Benidorm durant un mínim de dos anys.  
  
  
Base tercera. Instàncies  
Les instàncies pera a sol·licitar prendre part en l'oposició es dirigiran al president de la corporació, i es presentaran en el Registre General d'aquesta, durant el termini de 10 dies naturals, comptats a partir de l'endemà de la publicació de l'extracte de la convocatòria al tauler d'edictes de la corporació.  
Juntament amb les instàncies, hauran d'adjuntar-se els mèrits que l'aspirant pretenga que li siguen valorats.  
  
Base quarta. Admissió d'aspirants i anuncis de les proves   
Les bases de la prova selectiva, així com les corresponents convocatòries, es publicaran en el Butlletí Oficial de la Província, en el butlletí de la comunitat autònoma i, si escau, en altres diaris oficials o en el periòdic oficial de la corporació interessada.  
L'anunci de la convocatòria es publicarà en el Butlletí Oficial de l'Estat i haurà de contindre:  
Denominació de l'escala, subescala i classe de la plaça per a l'ingrés de la qual es convoquen les proves selectives, corporació que les convoca, classe i nombre de places, amb indicació de les que es reserven, si escau, a promoció interna, així com les que es reserven per a persones amb minusvalidesa, data i número del butlletí o diaris oficials en què s'han publicat les bases i la convocatòria.   
  
Base cinquena. Tribunal qualificador  
El tribunal qualificador estarà constituït de la manera següent:  
President:  
Un/a tècnic/a del Departament de Recursos Humans.  
-Secretari:   
El de la corporació o funcionari/ària en qui delegue.  
Vocals:   
Tres empleats/ades municipals designats pel president de la corporació.  
El tribunal quedarà, a més, integrat pels seus respectius suplents.  
  
La designació dels membres del tribunal es farà pública al tauler d'edictes de la corporació.  
El tribunal no podrà constituir-se ni actuar sense l'existència de més de la meitat dels seus membres, titulars o suplents, indistintament.  
Hauran d'abstindre's de formar part dels òrgans de selecció de personal:  
Els que en els cinc anys anteriors a la publicació de la convocatòria hagen realitzat tasques de preparació d'aspirants a proves selectives d'accés a l'administració.  
Els que es troben sotmesos a algun dels supòsits a què es refereix l'article 28.2 de la Llei 30/1992.  
Així mateix, els aspirants podran recusar-los en la forma que disposa l'article 21 de l'esmentada llei.  
Si una vegada constituït el tribunal i iniciada la sessió, s'absenta el president, aquest designarà, d'entre els vocals concurrents el que el substituirà durant la seua absència, que podrà ser, en primer lloc, un regidor si n'hi ha i, si no n'hi ha, el vocal amb major jerarquia, antiguitat i edat, per aquest ordre.  
  
Base sisena. El procediment de selecció serà per concurs oposició   
  
Fase d'oposició  
Consistirà en la realització d'un exercici consistent en:  
De caràcter obligatori i eliminatori. Consistirà en la realització d'una prova de coneixements referida als continguts del programa que figura en l'annex, a través d'un qüestionari de 60 preguntes, en forma de test, amb respostes alternatives, de les quals només una serà la correcta. Les preguntes contestades de forma incorrecta seran objecte de penalització segons el criteri següent: A les preguntes contestades de forma correcta, se'ls restarà el que resulte de dividir les preguntes contestades erròniament entre tres, i les preguntes no contestades no seran objecte de penalització. Aquest exercici es valorarà de 0 a 10 punts, i els aspirants hauran d'obtindre un mínim de 5 punts per a superar-lo.   
Fase de concurs. Puntuació màxima 15 punts.  
- Cursos de formació homologats relacionats amb el lloc de treball 0,5 punts per acció formativa amb un mínim de 15 hores, màxim 5 punts.  
- Antiguitat en l'empresa: 0,5 punts per any, màxim 10 punts.  
  
Base setena. Relació d'aprovats i nomenament  
7.1. Relació d'aprovats.  
Acabada la qualificació dels concursants, el tribunal publicarà la relació d'aspirants amb vista a la puntuació obtinguda, declararà aprovat l'aspirant que haja obtingut major puntuació, i proposarà a la presidència de la corporació perquè efectue el corresponent nomenament d'aquest.  
  
7.2. Nomenament.  
Una vegada aprovada la proposta d'Alcaldia, l'aspirant nomenat haurà de prendre possessió en el termini de 30 dies hàbils, a comptar de l'endemà de la notificació del nomenament. Si no pren possessió en el termini assenyalat, sense causa justificada, perdrà tots els drets derivats de la superació de les proves i subsegüent nomenament.  
  
  
Base huitena. Incidències  
El tribunal queda facultat per a resoldre els dubtes que es presenten i prendre els acords necessaris per al bon orde del concurs, en tot el no establit en aquestes bases.  
  
Base novena. Facultat de l'Alcaldia   
L'alcalde, degudament facultat per a això, adoptarà les resolucions pertinents respecte a l'admissió de l'aspirant, publicació d'anuncis i la resta de tràmits que pertoquen.  
Base desena. Impugnació   
La convocatòria, les bases d'aquesta i tots els actes administratius que es deriven d'aquesta i de l'actuació del tribunal, podran ser impugnats pels interessats en els casos i en la forma establits en la llei de procediment administratiu.  
  
Base onzena. Legislació aplicable  
En tot allò no previst en aquestes bases, s'atindrà al que estableix la Llei 30/1984, de 2 d'agost, de Mesures per a la Reforma de la Funció Pública, modificades per la Llei 23/1988, de 28 de juliol, en el Reial Decret 2223/1984, de 19 de desembre, i en el Decret 364/1995, de 10 de març, pel qual s'aprova el Reglament General de Provisió de Llocs de treball i Promoció Professional dels Funcionaris Civils de l'Administració de l'Estat. Per la Llei 7/2007, de 12 d'abril, de l'Estatut Bàsic de l'Empleat Públic. I pel Reial Decret 896/1991, pel qual s'estableixen les regles bàsiques i els programes mínims a què ha d'ajustar-se el procediment de selecció dels funcionaris d'Administració local.  
  
  
  
ANNEX  
  
Tema 1. La Constitució espanyola de 1978. Estructura i principis generals. El model econòmic de la Constitució espanyola. El Tribunal Constitucional. La reforma de la Constitució.  
Tema 2. Drets i deures fonamentals dels espanyols, la seua garantia i suspensió.  
Tema 3. L'organització de l'Estat en la Constitució: organització institucional o política i organització territorial. La Corona. Les Corts Generals: referència al Defensor del Poble i al Tribunal de Comptes.  
  
Tema 4. El poder judicial: principis constitucionals. Organització judicial a Espanya. El Consell General de l'Estat. Les comunitats autònomes: especial referència als estatuts d'autonomia. L'Administració local. L'Administració institucional.  
Tema 5. El Govern i l'administració. Relacions del Govern amb les Corts Generals.  
Tema 6. Idea general de les administracions públiques en l'ordenament espanyol. L'Administració General de l'Estat. Les comunitats autònomes: especial referència als estatuts d'autonomia. L'Administració local. L'Administració institucional.  
Tema 7. Principis d'actuació de l'Administració pública: eficàcia, jerarquia, descentralització, desconcentració i coordinació.  
Tema 8. Sotmetiment de l'administració a la llei i al dret. Fonts del dret administratiu: especial referència a la llei i als reglaments.  
  
Tema 9. La relació juridicoadministrativa. Concepte. Subjectes: l'Administració i l'administrat. Capacitat i representació. Drets de l'administrat. Els actes jurídics de l'administrat.  
Tema 10. El procediment administratiu: concepte i classes. La seua regulació en el dret positiu: principis informadors. Les fases del procediment administratiu: iniciació, ordenació i terminació. El silenci administratiu.  
Tema 11. Dimensió temporal del procediment. Els procediments especials: reclamacions prèvies a l'exercici de les accions civils i laborals; la potestat sancionadora i altres procediments.  
Tema 12. L'acte administratiu: concepte, classes i elements. Motivació i notificació.  
Tema 13. Eficàcia dels actes administratius. Executivitat i execució forçosa. Suspensió. Validesa i invalidesa de l'acte administratiu. Convalidació, conservació i conversió.  
Tema 14. Revisió dels actes administratius. Revisió d'ofici. Els recursos administratius: principis generales. El recurs d'alçada. El recurs potestatiu de reposició. El recurs extraordinari de revisió. El recurs economicoadministratiu.  
Tema 15. Formes de l'acció administrativa, amb especial referència a l'Administració local. L'activitat de foment. L'activitat de policia: les llicències. El servei públic local: formes de gestió del servei públic local.  
Tema 16. La intervenció administrativa en la propietat privada. L'expropiació forçosa.  
Tema 17. La responsabilitat de l'Administració pública: evolució històrica i situació actual.  
Tema 18. El règim local espanyol: principis constitucionals i regulació jurídica.  
Tema 19. El municipi: concepte i elements. El terme municipal. La població: especial referència a l'empadronament.  
Tema 20. Organització municipal. Competències.  
Tema 21. La província. Organització provincial. Competències.  
Tema 22. Altres entitats locals. Mancomunitats, comarques o altres entitats que agrupen diversos municipis. Les àrees metropolitanes. Les entitats d'àmbit territorial inferior al municipal.  
Tema 23. Règim general de les eleccions locals.  
Tema 24. Relacions de les entitats locals amb la resta d'administracions territorials. L'autonomia local.  
Tema 25. Ordenances, reglaments i ban. Procediment d'elaboració i aprovació. Infraccions.  
Tema 26. Normes sobre recursos humans en l'Administració local. Normativa bàsica per a tots els empleats públics. La normativa de règim local sobre personal. Drets i deures. Deure de sigil professional.  
  
Tema 27. Classes de personal al servei de l'Administració pública: concepte i classes. El personal de les entitats locals: antecedents, règim estatutari i classes de personal. Les situacions administratives dels funcionaris de l'Administració local.  
Tema 28. Òrgans competents en matèria de personal. Competències estatals. Competències de les comunitats. Competències de les corporacions locals.  
Tema 29. Instruments de gestió dels recursos humans: objectius i instruments de la planificació. La plantilla. Catàleg de llocs de treball. Relació de llocs de treball. Concepte, normativa, elaboració, publicació, execució i modificació. L'oferta d'ocupació pública: concepte i contingut. Elaboració i execució.  
Tema 30. La provisió de llocs de treball i gestió de la selecció de personal: publicitat i publicació, convocatòria i bases. Mobilitat de l'empleat públic: funcional i geogràfica. Remoció, baixa i cessament en llocs de treball. Causes de reserva. Baixa definitiva en llocs de treball. Adquisició i pèrdua de la condició de funcionari. Rehabilitació de la condició de funcionari.  
Tema 31. Funcionaris amb habilitació de caràcter estatal. Règim jurídic. Accés a la funció pública dels funcionaris amb habilitació de caràcter estatal, la provisió de llocs de treball.  
Tema 32. Incompatibilitats del personal al servei de les entitats locals. Àmbit d'aplicació. Principis generales. Excepcions.  
Tema 33. La consolidació de l'ocupació temporal en l'Administració local. Processos de funcionarització. Accés a l'ocupació públic de persones amb discapacitat.  
Tema 34. El contracte de treball. Concepte. Llibertat de forma. Exigències forma escrita. Mitjans de prova. Obligacions de l'empresari. Drets del treballador. Elements identificatius. Regles que s'han de seguir en la qualificació jurídica laboral. Problemes de qualificació jurídica. Modificació, interrupció, suspensió i extinció del contracte de treball.  
Tema 35. El contracte de treball (I). Indefinit. Interinitat. Formalització. Duració. Jornada i altres característiques. El període de prova. Normativa.  
Tema 36. El contracte de treball (II). De formació. De pràctiques. De relleu. De substitució per malaltia/accident de treball i jubilació. Formalització. Duració. Jornada i altres característiques. Extinció. Normativa.  
Tema 37. El contracte de treball (III). Per obra o servei determinat. Per circumstàncies de la producció. Formalització. Duració. Jornada i altres característiques. Extinció. Normativa.  
Tema 38. La negociació col·lectiva. Conflictes de treball: procediments de solució. Vaga.   
Tema 39. Procediment laboral (I). Competència material. Competència territorial. Competència funcional. Matèries excloses. Examen de competències i declaració de incompetències.  
Tema 40. Procediment laboral (II). La demanda. Requisits generals. Admissió de la demanda. Esmena. Citació actes de conciliació. L'acte de conciliació judicial. Judici oral. Suspensió dels actes de conciliació. El judici.  
Tema 41. Règim disciplinari dels funcionaris en les administracions públiques. Faltes molt greus, greus i lleus.  
Tema 42. Formes de participació dels treballadors en l'empresa. Òrgans de representació unitària. Mandat representatiu i no imperatiu. Identitat representativa. Deure de sigil professional. Representació mancomunada.  
Tema 43. Eleccions sindicals. Promoció d'eleccions. Causes que justifiquen la promoció d'eleccions. Subjectes legitimats. Preavís electoral. Candidatures. Electors i elegibles. Mesa electoral. Votacions. Atribució de resultats.  
Tema 44. El salari. Concepte i composició. Naturalesa jurídica. Classes. Abonament: lloc, temps, forma i documentació del salari. Estructura salarial. El salari en espècie. Retribucions que no tenen la consideració de salari. Pagues extraordinàries.  
Tema 45. Garanties del salari: el caràcter privilegiat del crèdit salarial. El Fons de Garantia Salarial: Naturalesa, funcions i tramitació d'ajudes. El salari mínim interprofessional. L'indicador públic de renda d'efectes múltiples.  
Tema 46. Retribucions del personal funcionari de l'Administració local: bàsiques i complementàries. Determinació de les quanties i dels increments retributius: aspectes generals. Garantia de drets retributius. Retribucions diferides. Deducció de retribucions.   
Tema 47. Retribucions de funcionaris interins. Retribucions de funcionaris en pràctiques. Retribucions del personal eventual.  
Tema 48. Gestió de retribucions del personal laboral: aspectes generals. Liquidació i pagament. Retribucions extrasalarials. Limitacions imposades per la Llei de Pressupostos Generals de l'Estat.  
Tema 49. Jornada laboral. Vacances, permisos i llicències. Serveis extraordinaris. Extinció del contracte. Vaga. La seua incidència en la nòmina.  
Tema 50. Indemnitzacions. Indemnitzacions per raó del servei. Comissions de servei. Desplaçament. Trasllats forçosos. Assistències. Participació en tribunals. Bestreta. Justificació de dietes, plusos i despeses de viatge.  
Tema 51. Situacions administratives dels funcionaris de carrera. Responsabilitat disciplinària. La seua incidència en la nòmina i als efectes retributius.  
Tema 52. Càlcul i emissió dels rebuts de salaris. Pagues extraordinàries.  
Tema 53. Acord regulador pel qual es regulen les relacions de treball i les retribucions dels empleats públics de l'Ajuntament de Benidorm. Disposicions generals: Àmbit personal. Comissió paritària. Vinculació a la totalitat. Règim de retribucions: Normes generals i comunes. Conceptes retributius.  
Tema 54. Conveni pel qual es regulen les relacions de treball i les retribucions dels empleats laborals de l'Ajuntament de Benidorm. Disposicions generals: Àmbit personal. Comissió paritària. Vinculació a la totalitat. Règim de retribucions: Normes generals i comunes. Conceptes retributius.  
Tema 55. Seguretat Social a Espanya. Reial Decret Legislatiu 1/1994, de 20 de juny: Text Refós de la Llei General de la Seguretat Social. Normes generals del Sistema de la Seguretat Social: Camp d'aplicació i estructura del Sistema de la Seguretat Social. La seua organització, classificació i enumeració dels règims especials.  
  
Tema 56. Règim General de la Seguretat Social: Inscripció d'empreses, afiliació, altes, baixes i variació de dades de treballadors. Situacions assimilades a l'alta. Procediment, terminis i efectes. Reconeixement del dret. Mitjans telemàtics: Sistema RED-online.  
Tema 57. La cotització. La quota: Concepte i naturalesa jurídica. Subjectes obligats i subjectes responsables. Naixement i duració de l'obligació de cotitzar. Nul·lidad de pactes.  
Tema 58. Bases de cotització. Concepte i exclusions. Determinació de les bases de cotització. Cotització en les situacions de pluriocupació, treball a temps parcial, incapacitat temporal i desocupació subsidiada. Permanència en alta sense percepció de retribucions.  
Tema 59. Tipus únic de cotització. Cotització per desocupació. Fons de garantia salarial i formació professional. Reducció de la quota per contingències excloses. Bonificacions i reduccions de la quota. Cotització addicional per hores extraordinàries. Cotització al règim d'accidents de treball i malalties professionals.  
Tema 60. Càlcul dels documents d'ingrés de cotitzacions dels empleats públics municipals a la Seguretat Social (TC1 i TC2), bases imposables, tipus i quotes. Supòsits de deducció de quotes.   
Tema 61. Cotització i recaptació. Recaptació en període voluntari: terminis, lloc i forma de liquidació de quotes. Ajornaments i fraccionament de pagament. Falta de cotització en termini reglamentari: reclamació de deutes i recàrrecs. Períodes i procediment d'ingrés a través de l'aplicació Winsuite.  
Tema 62. La recaptació en via executiva. Normes reguladores. Títols executius. Causes d'oposició als constrenyiments. Embargament. Alienació dels béns embargats. Terceries. Breu referència a les unitats de recaptació executiva.  
Tema 63. Acció protectora. Contingut i classificació. La protecció per incapacitat temporal: Concepte, beneficiaris i quantia. Naixement, duració i extinció. El concepte d'accident de treball i malaltia professional.  
Tema 64. Prestacions per maternitat, risc durant l'embaràs i risc durant la lactància natural. Paternitat: concepte i requisits. Contingut i duració de la prestació: característiques i càlcul de rebut de salaris.  
  
Tema 65. La protecció per incapacitat permanent: Graus. Naixement, duració i extinció. La qualificació i revisió de la incapacitat permanent. Quantia. Lesions permanents no invalidants. La pensió d'invalidesa en la seua modalitat no contributiva.  
Tema 66. La protecció per jubilació contributiva. Fet causant. Quantia de la prestació. Incompatibilitat amb el treball, suspensió i extinció. Jubilacions anticipades i prejubilació. La jubilació parcial. La pensió de jubilació en la seua modalitat no contributiva.  
Tema 67. La protecció per mort i supervivència. Requisits per a les prestacions per viudetat, orfandat, i en favor de familiars. La quantia de les prestacions. Compatibilitat i extinció. Normes específiques per accidents de treball i malalties professionals.  
Tema 68. Entitats gestores i serveis comuns de la Seguretat Social. Antecedents històrics. L'Institut Nacional de la Seguretat Social: organització i funcions. La Tresoreria General de la Seguretat Social: organització i funcions.  
Tema 69. La col·laboració en la gestió. Les mútues d'accidents de treball i malalties professionals. Naturalesa jurídica i caràcters. Constitució, organització i funcionament. Col·laboració de les empreses: obligatòria i voluntària.  
Tema 70. La protecció per desocupació. concepte i classes. Camp d'aplicació. Acció protectora. Especial consideració a la situació legal de desocupació i formes d'acreditació. La prestació i subsidi per desocupació: beneficiaris. Requisits per al naixement del dret. Duració, quantia, represa i extinció del dret. Obligacions d'empresaris i treballadors. Responsabilitat d'empresaris i treballadors: procediment per a l'exigència de responsabilitat empresarial i reintegrament de prestacions indegudes.  
  
  
Benidorm, 27 de gener de 2012.- L'alcalde: Agustín Navarro Alvado.